# data[].attributes.body
7. luokan tuotesuunnittelutehtävä, jossa oppilas suunnittelee maksimissaan oman käden kokoisen neulahuovutetun tuoteen, johon liitetään ledivalo.
Iiro kertoi omassa opetuksessaan led throwie-nimisistä valolähteistä, joita on käytetty esimerkiksi erilaisissa taideprojekteissa. Aihe jäi mieleeni ja tutkin asiaa lisää. Led throwien teko perustuu siihen, että nappiparistoon kiinnitetään ledi ja mahdolliseseti magneetti. Halusin kuitenkin muokata asiaa sellaiseksi, että oppilas saisi rakennettua työhön helpon kytkimen, jotta valon saisi halutessaan myös pois päältä. Löysin pari ideaa, joita jatkotyöstin projektiin sopvaksi.

# data[].attributes.body
http://www.instructables.com/id/LED-Throwies/

# data[].attributes.body
http://www.instructables.com/id/LED-Throwies-OnOff-Switch/

# data[].attributes.body
Kerroin ideasta koulussa kuvataiteen ja fysiikan opettajille ja päätimme tehdä yhdessä ilmiön Väri ja Valo. Niin väriä kuin valoa on käsitelty niin käsityön, fysiikan ja kuvataiteen tunneilla. Fysiikan opettajilta sain materiaalia ja vinkkiä virtapiirin opettamiseen.

# data[].attributes.body
Neulahuovutusta olen opettanut aikasemminkin eli kaikki tarvittava oli jo koulussa ( villat, alustat, neulat ).
Raumalta hankin Kouluelektroniikasta punaisia, keltaisia ja vihreitä ledejä, nappiparistoja ja magneetteja. Ajatuksena oli se, että kaikki 7. lk:n oppilaat tekisivät työn.

# data[].attributes.body
Opetin oppilaille neulahuovutustekniikan sekä virtapiirin. Kaikki saivat kokeilla valon tuottamista yhden ledin ja nappipariston avulla.
Oppilaat suunnittelivat tuotteen ja sen, mihin kohtaan työtä ledi kiinnitettäisiin.
Opetin myös pahvista tehdyn kytkimen tekemisen.
Opetus tapahtui käsityökuokan leikkuupöydän ääressä, jossa oppilaat näkivät parhaiten sen, miten ledi rakennettiin.
Rakensin luokkaan työpisteen ledin tekemiselle. Työpisteessä oli patterit, ledit, magneetit, teippi ja pahvit ( kytkin ) ja työohje ledin tekemiseen.
Ledi kiinnitettiin neulahuovutustyöhön joko kuumaliimalla tai oppilaan omalla ratkaisulla.

# data[].attributes.body
Oppilas rakensi ledin ja kytkimen siihen varatussa työpisteessä.

# data[].attributes.body
Projekti tehtiin vaateompelutyön päätteeksi jakson lopussa. Neulahuovutus oli oppilaille tuttua ja virtapiirikin oli tuttu, vaikka sitä ei vielä fysiikassa kaikki olleet yläkoulun puolella käsitelleetkään.
Oppilaat olivat joko todella innostuneita työstä, mutta "onks tätä pakko tehdä"-kysymyksiäkin kuului.
Ohjasin oppilaita lukemaan tekemääni ledi-työohjetta ja se toimi. Suurin osa sai rakennettua ledin työohjeen mukaisesti. Magneetteja ei käyttänyt lähes kukaan eli niitä en hanki jatkossa.
Mielenkiintoisin vaihe niin oppilailla kuin minulla oli se, miten ledi yhdistetään työhön. Tässä työvaiheessa tarvittiin luovuutta. Ei ollut valmista ohjetta, jota noudattaa. Oppilaat keksivät mitä mielenkiintoisimpia tapoja ledien kiinnittämiseen.

# data[].attributes.body
Kaikki eivät ehtineet tekemään työtä, mikä oli sääli. Lopussa tuli niin kova kiire, että projektiin osallistui joka ryhmästä noin viisi oppilasta eli nopeimmat. Suurin osa ehti kuitenkin tehdä neulahuovutustyön ja vain ledi jäi puuttumaan. Työn tehneet oppilaat saavat jakson arviointiin plussaa, koska työ oli lisätyö. Jatkossa arvioisin työtä siten, että oma painoarvo on niin neulahuovutuksella, ledin rakentamisella ja sillä, mihin oppilas ledin työssä kiinnittää.

Oppilaat olivat tuttuja eli osasin huomioida projektissa erilaiset oppijat. "Facetoface"-keskustelua oli kaikkien kanssa paljon, koska jokainen työ vaati yhteismietintää. Tämä oli projektissa todella kiva asia. Oppilaiden ideat saivat minut taas hämmästelemään heidän luovuuttaan.

Oppilaat dokumentoivat työvaiheet vihoissa oleviin oppimispäiväkirjoihin.

Jatkossa teemme projektin vaikka heti lukuvuoden alkuun, jolloin voimme käyttää siihen enemmän aikaa.

Tämä oli kiva, erilainen projekti, joka haastoi minua opettajana juuri sopivasti .Mukana oli vanhaa tuttua ( neulahuovutus ) ja uutta erilaista ( ledit ). Teen projektin varmasti jatkossakin.

Kuvia  valmiista töistä  löytyy koulumme Instagram tilillä moision_kadet.